আগরতলা, এপ্রিল ১৫ : ইন্ডিয়ান বোডি বিল্ডিং এন্ড ফিটনেস ফেডারেশননা শীন্দুনা মহারাষ্ট্রগী নবি মুম্বাই পানভেলদা হন্দক্তা পাঙথোকখিবা বোডি বিল্ডিংগী চাংয়েংদা ত্রিপুরাগী মৈতৈ মচা ড.  বিশাল সিনহানা বেষ্ট বোডি ইমপ্রোভ গোল্ড মেডেল লৌরক্তুনা ‘মহারাষ্ট্র শ্রী’ মীংচৎ তানবা ঙমখ্রে।
 চাংয়েং অদুদা বোডি বিল্ডার ২০০ রোমনা শরুক য়াখি।  চৎখিবা এপ্রিল ৬, চাংয়েং অদুদা ৭৫ কেজি ক্যাটাগোরিদা ড.  বিশালনা মেডেলসি লৌরকপনি।  মহাক পদ্মশ্রী বিভিষন পাতিলগী লমজিং মখাদা কোলাপুরদা প্র্যাক্টিস তৌদুনা লাকখি।  অহুমরক ‘পশ্চিম মহারাষ্ট্র শ্রী’ মীংচৎ ফংখ্রবনি।  পনবা য়াবদি ড.  বিশালগী মপাবুং ৱাই বীরজিৎ সিনহা প্রদেশ কংগ্রেসকী প্রেসিডেন্ট ওইরি।  ডি.  ৱাই পাতিল মেডিকেল কলেজ কোলহাপুরদগী এমবিবিএস ডিগ্রী লৌরকখ্রবনি। 